ທ່ານ Cruz ແລະ ທ່ານ Sanders ຊະນະ ການເລືອກຕັ້ງ ຂັ້ນຕົ້ນ ທີ່ລັດວິສຄັນຊິນ
ທ່ານ Ted Cruz ຊະນະທ່ານ Donald Trump ແລະທ່ານ Bernie Sanders ຊະນະ ທ່ານນາງ Hillary Clinton ໃນການເລືອກຕັ້ງຂັ້ນຕົ້ນ ຢູ່ທີ່ລັດວິສຄັນຊິນ.
ທ່ານ Ted Cruz ຈາກພັກຣີພັບບລີກັນ ແລະ ທ່ານ Bernie Sanders ຈາກພັກເດໂມ ແຄຣັດ ຊຶ່ງມີຄະແນນສຽງເປັນຮອງ ໃນການແຂ່ງຂັນເພື່ອໃຫ້ໄດ້ຮັບການແຕ່ງຕັ້ງເປັນຜູ້ ສະໝັກປະທານາທິບໍດີຂອງພັກ ໂດຍທົ່ວໄປນັ້ນ ຕ່າງກໍໄດ້ຮັບໄຊຊະທີ່ສຳຄັນ ໃນການ ເລືອກຕັ້ງຂັ້ນຕົ້ນທີ່ລັດ Wisconsin ທາງພາກເໜືອຂອງສະຫະລັດໃນວັນອັງຄານວານ ນີ້ ທ່ານ Cruz ໄດ້ຊະນະທ່ານ Donald Trump ດ້ວຍຄະແນນສຽງ 48 ຕໍ່ 35 ເປີເຊັນແລະ ເອີ້ນໄຊຊະນະດັ່ງກ່າວນີ້ວ່າ ເປັນບາດລ້ຽງວ ແລະເປັນການໂຮມຊຸມນຸມ ຮຽກຮ້ອງໃຫ້ສະ ໜັບສະໜູນອາເມຣິກາ ສະມາຊິກສະພາສູງຈາກລັດເທັກຊັສຍັງໄດ້ຫັນຄວາມສົນໃຈໄປ ໃສ່ອະດີດລັດຖະມົນຕີຕ່າງປະເທດສະຫະລັດ ທ່ານ Hillary Clinton ຜູ້ສະໝັກທີ່ມີຄະແນນສຽງນຳໜ້າຂອງພັກເດໂມແຄຣັດ ໂດຍກ່າວວ່າທ່ານບໍ່ພຽງແຕ່ຈະໄດ້ຮັບໄຊຊະນະ ໃນການຖືກສະເໜີຊື່ໃຫ້ເປັນຜູ້ສະໝັກຂອງພັກຣີພັບບລີກັນເທົ່ານັ້ນແຕ່ຍັງຈະໄດ້ຮັບໄຊ ຊະນະໃນການເລືອກຕັ້ງທົ່ວໄປໃນເດືອນພະຈິກນຳດ້ວຍ ທ່ານ Cruz ກ່າວວ່າ ຂ້າພະເຈົ້າຂໍກ່າວ ແຕ່ພຽງວ່າ Hillary ໃຫ້ກຽມພ້ອມ ພວກເຮົາມາ ແລ້ວ ທ່ານ Trump ບໍ່ໄດ້ໃຫ້ຄວາມເຫັນ ຢ່າງເປັນທາງການໃດໆ ໃນແລງວັນອັງຄານວານນີ້ ແຕ່ຫ້ອງການໂຄສະນາຫາສຽງຂອງທ່ານໄດ້ອອກຖະແຫຼງການສະບັບນຶ່ງທີ່ໂຈມຕີທ່ານ Cruz ຢ່າງແຮງວ່າ ໄດ້ຮັບການສະໜັບສະໜຸນ ຈາກພວກທີ່ຊອກຫາຊ່ອງທາງເພື່ອຂັດ ຂວາງ ບໍ່ໃຫ້ທ່ານ Trump ຖືກແຕ່ງຕັ້ງ ທີ່ກອງປະຊຸມໃຫຍ່ຂອງພັກ ຢູ່ນະຄອນ Cleve- land ໃນເດືອນກໍລະກົດຈະມານີ້ ຖະແຫຼງການກ່າວວ່າ ທ່ານ Cruz ແມ່ນຮ້າຍກວ່າຫຸ່ນ ລາວເປັນເຄື່ອງມືບ່ອນທຳລາຍ ທີ່ຖືກສວຍໃຊ້ໂດຍພວກນາຍເໜືອຫົວ ທີ່ພະຍາຍາມຈະລັກຂະໂມຍ ການແຕ່ງຕັ້ງໄປຈາກທ່ານ Trump ກ່ອນໜ້າການເລືອກຕັ້ງຂັ້ນຕົ້ນ ຢູ່ທີ່ລັດ Wisconsin ທ່ານ Trump ແມ່ນມີຢູ່ຈຳນວນ ຜູ້ຕາງໜ້າທັງໝົດ 737 ທ່ານ Cruz ມີ 475 ແລະຜູ້ປົກຄອງລັດ Ohio John Kasich ມີຢູ່ 143 ທ່ານ Cruz ແມ່ນຊະນະເກືອບທັງໝົດຂອງຈຳນວນຜູ້ຕາງໜ້າຂອງລັດ Wis- consin ທີ່ມີຢູ່ 42 ເຮັດໃຫ້ມີໂອກາດເພີ້ມຂຶ້ນ ທີ່ທ່ານ Trump ຈະບໍ່ສາມາດໄດ້ຮັບ ຈຳ ນວນຜູ້ຕາງໜ້າ 1,237 ຕາມທີ່ຕ້ອງການເພື່ອຈະໄດ້ຮັບການແຕ່ງຕັ້ງເປັນຜູ້ສະໝັກຂອງພັກກ່ອນກອງປະຊຸມໃຫຍ່ ທ່ານ Sanders ສະມາຊິກສະພາສູງຈາກລັດ Vermont ໄດ້ຊະນະທ່ານນາງ Clinton ດ້ວຍຄະແນນສຽງ 56 ເປີເຊັນທີ່ລັດ Wisconsin ເວລານີ້ທ່ານໄດ້ໄຊຊະນະ 6 ຂອງຈຳນວນທັງໝົດ 7 ລັດ ສຸດທ້າຍແລະກ່າວຕໍ່ພວກສະໜັບສະໜຸນທີ່ລັດໄວໂອມິງ ຊຶ່ງຈະຈັດ ກອງປະຊຸມປ່ອນບັດຂອງພັກໃນມື້ວັນເສົາຈະມານີ້ວ່າ ການໂຄສະນາຫາສຽງຂອງທ່ານ ກຳລັງໄດ້ຮັບແຮງກະຕຸກຊຸກຍູ້